Foto: Index/Hina



PREMIJER Plenković hvali se padom broja nezaposlenosti, no danas objavljeni podaci Eurostata pokazuju da Hrvatska ima najveći pad zaposlenih među zemljama Europske unije.



Hrvatska je u drugom kvartalu ove godine imala pad zaposlenosti od 0,8 posto u odnosu na prethodni kvartal, što je najlošiji rezultat među zemljama EU-a. U odnosu na isto razdoblje prošle godine, pad je iznosio 1,6 posto.



Negativnu stopu zaposlenosti u odnosu na prethodni kvartal, uz Hrvatsku, imale su još samo Latvija (-0,8 posto), Rumunjska (-0,6 posto) i Estonija (-0,5 posto).



S druge strane, najveći rast zaposlenosti na međukvartalnoj razini ostvarile su Malta (+1,0 posto), Španjolska (+0,9 posto) te Grčka i Poljska koje su imale rast od 0,8 posto.



Na razini Europske unije međukvartalni rast zaposlenosti iznosio je 0,4 posto, dok je u odnosu na prošlu godinu ona porasla 1,5 posto.





Tekst se nastavlja ispod oglasa